
A megvalósíthatósági tanulmány (MT) elkészíttetésének célja kettős, egyrészről, - az elvégzett elemzések alapján - releváns információt nyújt a pályázóknak a támogatási kérelem megalapozottságáról, a finanszírozás és a megvalósíthatóság elemeiről, a projektmegvalósítás során felmerülő kockázatokról, másrészről - a megalapozott döntéshozatal érdekében - információt hordoz az értékelők számára a kérelem értékeléséhez. A megvalósíthatósági tanulmány elkészítésekor a pályázóknak lehetőségünk van a projektötletük részletes átgondolására, a kockázatok elemzésére, ezáltal biztosítható a kiválasztott projektek megalapozottsága és megvalósíthatósága. 

Felhívjuk figyelmét, hogy a megvalósíthatósági tanulmány a projekt/projektötlet értékelésének egyik legfontosabb eleme!

Felhívjuk figyelmét továbbá, hogy a megállapításokat elemzésekkel kell alátámasztani, az alátámasztó dokumentumokat (pl. szükségletfelmérés) a pályázathoz nem kell benyújtani, de azoknak a pályázóknál rendelkezése kell állniuk, és esetleges ellenőrzés esetén az arra feljogosított szervezetek rendelkezésére kell bocsátani!

Az MT széleskörű gazdasági és társadalmi partnerséggel, a megyei jogú városok, már a térségben működő helyi paktumok és egyéb helyi szereplők kötelező bevonásával készül.

1. Helyzetértékelés

1.1. Földrajzi helyzetkép

1.1.1. Földrajzi terület/beavatkozási szint meghatárolása

A helyzetelemezésben a paktum területi szintjét kell bemutatni. A földrajzi terület meghatározása vonatkozásában figyelembe kell venni a Felhívásban rögzített elvárásokat. A TOP-5.1.1 projekt tekintetében a területi szint kizárólag a teljes megye területe lehet, a megyei jogú város paktum területének kivételével. A TOP-6.8.2 intézkedésben pályázó megyei jogú város a beavatkozási területét a város, vagy annak várostérsége vonatkozásában is meghatározhatja, melyről előzetesen a megyei önkormányzattal egyeztetni szükséges.

· TOP-5.1.1 esetében megyei szintű, de a program megalapozása érdekében térségi sajátosságok ismertetésével szükséges bemutatni a TOP-5.1.1 és a TOP-6.8.2 projektek közötti földrajzi lehatárolást, annak módszertanát;

· TOP-5.1.2 felhívásra benyújtott projektjavaslat esetében, a foglalkoztatási paktum/partnerség területi hatálya alá tartozó települések ismertetésével, az érintett járások megjelölésével;

· TOP-6.8.2 esetében szükséges bemutatni a TOP-5.1.1 és a TOP-6.8.2 projektek közötti földrajzi lehatárolást, annak módszertanát;

1.2. A támogatási kérelem gazdasági, társadalmi, foglakoztatási és környezeti hátterének bemutatása

1.2.1. Gazdasági-foglalkoztatási-társadalmi helyzetkép 

A fejezetben rövid és összegző módon kell bemutatni a gazdasági, társadalmi és környezeti folyamatait, melyek a támogatási kérelem megvalósítását indokolják, befolyásolják, illetve melyekre a támogatási kérelem kihatással van. 

Külön térjen ki a megjelölt területi szint vonatkozásában a munkaerőpiaci kereslet-kínálati helyzetre, összességében, valamint évek és gazdasági ágazatok szerinti bontásban 2010-2015 közötti időszakra. 
Kérjük, mutassa be a térség releváns munkaerőpiaci szereplőit, tevékenységüket, illetve azt, hogy a szereplők milyen szerepet játszanak a partnerség kialakításában a célok megvalósításában.

Kérjük mutassa be a megye/térség munkaerőpiaci/gazdasági szempontból összetartozó területi egységeit. Igazolja, hogy a projektjavaslat területi szintje mennyiben igazodik az MT-ben megjelölt munkaerőpiaci/gazdasági szempontból összetartozó területekhez.

Kérjük, mutassa be a beavatkozási területen korábban létrejött működő és nem működő foglalkoztatási paktumokat, tevékenységüket. 
Kérjük ismertesse, hogy jelen projektjavaslatban tervezett partnerség épít-e (eredmények hasznosításában, és/vagy magának a partnerségnek a továbbműködtetésében) a meglévő, vagy korábbi paktumokra, partnerségekre.

Kérjük, ismertesse, hogy a projektjavaslat vonatkozásában milyen előkészítési tevékenységet végzett. Kérjük, hogy az előkészítési tevékenységeket a felhívás 3.1.1 és 3.1.2 pontjaiban szereplő A. Foglalkoztatási megállapodások (paktumok) programrész (1. főtevékenység), B. Munkaerőpiaci programokhoz, a célcsoport képzéséhez, foglalkoztatásához kapcsolódó programrész (2. főtevékenység) és a 3.1.4 pontban szereplő Önállóan nem támogatható, választható, kiegészítő tevékenységek vonatkozásában ismertesse.

Az összefoglaló elemzéshez alátámasztásként a KSH adatait, illetve egyéb hivatalos statisztikákat kell alkalmazni.

Amennyiben a támogatási kérelem várható eredményei és hatásai meghatározható régiókra terjednek ki, úgy a helyzetértékelés ezen fejezetében regionális szinten is be kell mutatni a folyamatokat. 

1.2.2. Gazdaságfejlesztési irányok a megyében és a térségekben

Kérjük, mutassa be a gazdaságfejlesztési irányokat:

· TOP-5.1.1 és TOP-6.8.2 projektek esetében a megyében;

· TOP-5.1.2 projektek esetében a választott területi szint vonatkozásában.

1.3. A támogatási kérelem indokoltsága

1.3.1. A szakterület elemzése 

Mutassa be támogatási kérelmének helyi szükségletekhez, igényekhez, lehetőségekhez való illeszkedését.
Országos hatókörű (kiemelt) projekt esetében mutassa be a projektje által érintett szakterületet, különös tekintettel annak helyzetére az Európai Unióban, Magyarországon, amennyiben releváns, úgy a projekt által érintett régió(k)ban. Egyéb esetben mutassa be projektje helyi szükségletekhez, igényekhez, lehetőségekhez való illeszkedését.

Alkalmazzon az érintett szakterületre vonatkozó specifikus reprezentatív mutatókat, a releváns OP-kban alkalmazott mutatókhoz igazodva. 
Mutassa be, milyen folyamatok jellemezték, s jellemzik a szóban forgó szakterületet a közösségi, nemzeti, amennyiben releváns, úgy regionális szinten. A közösségi szinttől lefelé haladva az elemzés részletezettségét növelni kell. 

Mutassa be, hogy a támogatási kérelem megvalósulása nélkül az érintett szakterületen milyen változások következnének be, amelyekre a tervezett támogatási kérelem hatással lesz. 
1.3.2. A támogatási kérelem szükségességét alátámasztó probléma bemutatása

A fejezetben a támogatási kérelem érintett szakterületén szükséges bemutatni a jelenlegi állapotot, fejlesztési potenciált, azonosítani, hogy a támogatási kérelem mennyiben célozza egy adott probléma kezelését, továbbá hogy a támogatási kérelem jelenleg milyen módon elégíti ki a társadalmi igényeket.
1.3.3. Szakmapolitikai, jogi háttér
A fejezetben a támogatási kérelem szempontjából releváns szakmapolitikai hátteret kell bemutatni (EU és hazai speciális stratégiák, direktívák), amelyekhez a támogatási kérelem általában kapcsolódik, illetve amelyek befolyásolják az adott támogatási kérelem tartalmának kialakítását. Itt röviden kell ismertetni a támogatási kérelem tervezésének, végrehajtásának és üzemeltetésének jogi környezetét, az azokat befolyásoló közösségi jogforrásokat (irányelv, rendelet, határozat stb.), illetve hazai jogszabályokat (kormányrendelet, miniszteri rendelet, helyi rendelet, stb.). Amennyiben a támogatási kérelem megvalósítását a jogszabályi háttér hiányosságai korlátozzák, azt ebben a fejezetben meg kell említeni.

Ezen alfejezetben tehát nem a Széchenyi 2020-ra, vagy az operatív programra vonatkozó információkat kell megadni, hanem azon jogszabályi hátteret kell leírni, amely:

· alátámasztja a támogatási kérelem indokoltságát közösségi, nemzeti, és amennyiben értelmezhető regionális szinten (az adott szakterületen a támogatási kérelem tématerületéhez kapcsolható irányelvek, törvények rendeletek, szabályozási előírások),

· befolyásol(hat)ja a támogatási kérelem tartalmát, annak szakmai, szervezeti kereteit (pl. szabványok, szervezeti kereteket rögzítő törvények, rendeletek, szabályozási előírások).

1.3.4. A támogatási kérelem céljainak kapcsolódása a Széchenyi 2020 céljaihoz

Be kell mutatni, hogy Széchenyi 2020 és a hozzá kapcsolódó tervezési dokumentumokban (Operatív Program, Partnerségi Megállapodás) megjelölt célrendszerhez hogyan kapcsolódik a támogatási kérelem célrendszere. Az összefüggések vizsgálatakor a támogatási kérelem specifikus céljainak „becsatornázása” történik az egyes programok specifikus céljaiba, azaz az azokhoz történő hozzájárulás módjának igazolása történik meg. 

A kapcsolódás bemutatásakor az alábbi szempontok figyelembe vétele szükséges:

· A támogatási kérelem kapcsolódásának bemutatása (illeszthetősége) az érintett Operatív Programhoz (OP).

· A támogatási kérelem hozzájárulása az OP-ban, a felhívásban rögzített célkitűzések megvalósulásához.

1.3.5. A támogatási kérelem kapcsolódása a hazai és térségi fejlesztéspolitikához

Ezen fejezetben olyan nemzeti és területi stratégiákat (amennyiben értelmezhető) kell azonosítani és ezekhez a támogatási kérelem kapcsolódását bemutatni, amelyek végrehajtásához az adott támogatási kérelem konkrétan hozzájárul (pl. a támogatási kérelemhez kapcsolódó nemzeti, területi és települési fejlesztési stratégiák és programok, az adott fejlesztést konkrétan is tartalmazó, illetve annak céljaival egybevágó törvények rendeletek, szabályozási előírások). 

A fejezetben azt is be kell mutatni, hogy a támogatási kérelem mely, megvalósuló vagy megvalósult kiemelt támogatási kérelemhez kapcsolódik, és milyen mechanizmusokon keresztül érvényesülhetnek a szinergikus hatások. Szinergikus hatásokon olyan hatásokat értünk, amelyek két vagy több támogatási kérelem közös hatásterületén jelentkeznek, és pozitív vagy negatív módon befolyásolják egy-egy támogatási kérelem önmagában értelmezhető hatásait. 

Kérjük, ismertesse, hogy a projekt beavatkozásai hogyan járulnak hozzá a megye Integrált Területi Programjában (továbbiakban: ITP) foglaltakhoz. Megyei jogú város paktum esetén mutassa be azt is, hogy a projekt beavatkozásai hogyan járulnak hozzá az Integrált Településfejlesztési Stratégiájához (ITS). Amennyiben a vállalások eltérnek az ITP-ben/ITS-ben rögzítettektől, az eltérést tételesen indokolni szükséges.

Kérjük mutassa be, hogy a projektjavaslat illeszkedik-e és mely pontokon a megyei/ill. egyéb területi (pl. járási), vagy ágazati stratégiához, koncepcióhoz.

Kérjük, mutassa be, hogy a fejlesztés milyen módon járul hozzá a térség gazdasági és foglalkoztatási, társadalmi helyzetének javításához, mennyiben szolgálja a térség vidékfejlesztési céljait.

2. A támogatási kérelem céljai és tevékenységei
2.1. A támogatási kérelem céljainak meghatározása 

Ebben a fejezetben a támogatási kérelem célrendszerét kell részletesen bemutatni. A célrendszer több egymásra épülő szinten értelmezhető, ezért a támogatási kérelem céljait célpiramisban ábrázolva kell bemutatni. A célpiramis legalsó szintjén a támogatási kérelem operatív céljai kell szerepeljenek, a célpiramis csúcsán pedig a vonatkozó OP-hoz kapcsolódó általános cél(ok) szerepel(nek). 
A célok meghatározásánál ügyelni kell arra, hogy azok a helyzetfeltáró fejezetekben foglaltakból levezethetők legyenek, és kapcsolódjanak az operatív programban meghatározott célhoz/célokhoz. A támogatási kérelem célrendszere annyiban lehet stratégiai szintű, hogy a vonatkozó OP-hoz való kapcsolódás értelmezhető legyen. 
A célokat rövid értelmező, alátámasztó megjegyzésekkel kell részletezni.

Kérjük, mutassa be a projekt átfogó és specifikus céljait, elvárt eredményeit. Kérjük, részletezze, hogy a projekt hogyan kapcsolódik a kormányzati célkitűzésekhez. Ismertesse a partnerség céljait.

2.2. a fejlesztések célcsoportjai, az érintettek köre, a fejlesztések hatásterülete

Ezen fejezetben a közvetlen és közvetett célcsoportok, az érintettek köre és a hatásterület bemutatása szerepel, országos és regionális statisztikai adatok felhasználásával, szükség esetén térképi megjelenítéssel. A fejezetben ismertetett célcsoportok és érintettek meghatározása pontos számokkal, és adatokkal történik. 

A célcsoportok a támogatási kérelem megvalósítása során létrejött eredmények közvetlen használói, tehát azon személyek, akik a létrejött terméket vagy szolgáltatást megvásárolják, vagy közvetlenül használják. 
A közvetett célcsoport azon személyek köre, akik nem a támogatási kérelem eredményeinek közvetlen használói, de összetett mechanizmusokon keresztül a támogatási kérelem eredményei és hatásai helyzetüket befolyásolják. 
A támogatási kérelemben érintettek köre azon csoportok, akik a támogatási kérelem eredményeit nem használják, azonban a támogatási kérelem kidolgozásában, tervezésében és működtetésében (az eredmények fenntartásában) kulcsfontosságú szerepet játszanak. 
A célcsoportok és az érintettek körének indoklását a helyzetfeltáró fejezetekre támaszkodva kell leírni. Ezen túlmenően meg kell adni a közvetlen és közvetett célcsoportok / az érintettek körének nagyságát (fő), és fontosabb olyan főbb társadalmi és gazdasági jellemzőit, amely alapján a célcsoport / érintett kör a támogatási kérelem szempontjából értelmezhetővé válik, valamint a fenti jellemzők figyelembevételével kialakított és megvalósítani tervezett bevonási és toborzási stratégiát, a tervezett szelekciós módszereket és kritériumokat is. 

A célcsoportot, amennyiben értelmezhető, regionális, ahol indokolt, járási bontásban kell ismertetni, a hatásterületet, amennyiben értelmezhető, a leghátrányosabb helyzetű járások szintjén is meg kell adni (pl. képzési programok esetében). 

A célcsoport tekintetében szükséges részletesen bemutatni, hogy a célcsoportot vagy annak képviselőit milyen módon, milyen mélységben vonta be a tervezésbe.

Ebben a fejezetben kell bemutatni, hogy a célcsoport bevonása és a projektben való támogatása során milyen szervezetekkel, érdekképviseleti szervekkel kíván együttműködni, az együttműködés formáját, gyakoriságát, módszerét is kifejtve.
Kerüljön bemutatásra a paktum partnerek, álláskeresők és inaktívak helyzete, igényei.

Kérjük, ismertesse, hogy a fejlesztés milyen eszközökkel segít a térség népességének megtartásában, az életminőség javításában, a munkaképesség fenntartásában és mennyiben támogatja a letelepedni vágyókat.

2.3. Az elérendő célokhoz szükséges tevékenységek bemutatása

A fejezetben azon tevékenységeket és a tevékenységek szakmai tartalmát, módszertani megvalósítását kell a felhívásnak megfelelően partnerenkénti, konzorciumi tagonkénti bontásban is bemutatni, amelyekkel a támogatási kérelem céljai elérhetők. 
A támogatási kérelem tevékenységeit támogatási kérelem elemekre bontva kell bemutatni, és ezzel párhuzamosan igazolni kell, hogy az adott tevékenység hogyan kapcsolódik a felhívás céljaihoz, valamint a kapcsolódó OP-ban megfogalmazott tevékenységekhez. 
Csak olyan tevékenységeket lehet a fejezetben meghatározni, amelyek szerepelnek az adott felhívás támogatható tevékenységei között.
A tevékenységeket konzorciumi tagi szinten szükséges ismertetni.
A tevékenységek bemutatásakor térjen ki azon speciális előírások részletes ismertetésére is, amit a felhívás a támogatási kérelem tartalmával kapcsolatban előír.
A célcsoport fejlesztésével, támogatásával kapcsolatos tevékenységek tervezésekor vegye figyelembe az alábbiakat: illeszkednek a célcsoporti szükségletekhez, megfelelően ütemezettek, és hatékonyan szolgálják a célok elérését.
Kérjük, mutassa be ágazatonként a fejlesztési elképzelést, összhangban a Felhívásban megjelölt főtevékenységekkel. (A. Foglalkoztatási megállapodások (paktumok) programrész (1. főtevékenység), B. Munkaerőpiaci programokhoz, a célcsoport képzéséhez, foglalkoztatásához kapcsolódó programrész (2. főtevékenység) és az Önállóan nem támogatható, választható, kiegészítő tevékenységek). Kérjük, térjen ki a tervezett tevékenység egymáshoz való kapcsolatára. A tevékenységeket konzorciumi partnerenként, elkülönítve, de a kapcsolatok jelölésével ismertesse. Kérjük ismertesse hogy célzottan mely(ek) foglalkoztatási-gazdasági probléma megoldását célozza a projektjavaslat.
Amennyiben a projektjavaslatban a felhívás 3.1.4 pontban szereplő Önállóan nem támogatható, választható, kiegészítő tevékenységek között befektetés-ösztönzési tevékenységet végez, kérjük, ismertesse annak jellemzőit. (ágazati, területi jellemzők).

Amennyiben a projektjavaslatban helyi termék- vagy szolgáltatásfejlesztéshez kapcsolódó kiegészítő ESZA tevékenységeket tervez, ismertesse a tevékenység jellemzőit (ágazati, termékcsoporti, területi jellemzők)

Kérjük, hogy az A. Foglalkoztatási megállapodások (paktumok) programrész (1. főtevékenység) vonatkozásában térjen ki a tervezett együttműködések rendszerének bemutatására (koordináció, szolgáltatási és menedzsment rendszer, szervezeti működés, struktúra, vezetői szerepek, megyei és helyi és megyei jogú városi paktumok közötti együttműködés leírására, ütemezése).

Kérjük, megyei projekt esetében mutassa be a helyi paktumokkal való kapcsolatot.

Kérjük, mutassa be, hogy a fejlesztési elképzelés hogyan kapcsolódik más fejlesztésekhez. (pl. TOP 1. GINOP fejlesztések, kisgyermekellátás fejlesztések, EFOP projektek).

Amennyiben a projekt kapcsolódik szociális gazdaság szereplőihez kérjük, ismertesse a kapcsolódási pontokat.

Kérjük, indoklással alátámasztottan ismertesse a konzorcium összetételét.

Kérjük, mutassa be az előkészítésbe bevont partnerek körét, együttműködés jellegét.  

Kérjük, mutassa be és indokolja a tervezett partnerség összetételét.

2.4. kötelező vállalások, monitoring mutatók
A fejezetben a célkitűzésekhez rendelt monitoring mutatók ismertetésére kerül sor (kimenet, eredmény, hatás mutatók). Kötelezően meg kell adni azon indikátorokat, monitoring mutatókat, kötelező vállalásokat, amelyek az érintett felhívásban szerepelnek.
A mutatók tervezett célértékének kalkulációját, számítását, becslési módszerét is mutassa be. Amennyiben nem számszerűsíthető vállalásról van szó, ismertesse hogyan, milyen módon tervezi biztosítani a vállalás teljesülését. 
Kérjük, szövegesen indokolja és támassza alá a tervezett indikátor-vállalásait.

Kérjük, ismertesse a projekt ütemezését a Felhívásban megjelölt, valamint a választott mérföldkövekkel összhangban (Felhívás 3.2.4 pontja).

Kérjük mutassa be, hogy konkrétan hány fő képzése és foglalkoztatása valósul meg a projektben. kérjük, hogy az adatok megadásakor legyen figyelemmel a Felhívás 3.2 pontjában foglaltakra.

3. támogatási kérelem megvalósításának Szervezeti keretei

3.1. A Támogatást igénylő és partnereinek bemutatása

3.1.1. A támogatást igénylőbemutatása

Ezen fejezetben a támogatást igénylő részletes bemutatására kerül sor. A támogatást igénylő alapvető adminisztrációs adatai mellett részletesen be kell mutatni a támogatást igénylő szervezetet, a támogatási kérelem megvalósításáért és üzemeltetéséért felelős szervezeti egységet, ha lehetséges, úgy a felelős vezetők megnevezésével. 

A támogatást igénylő bemutatása során az alábbiakra is részletesen térjen ki:

· A szervezet tevékenységi köre (kitérve a tevékenység földrajzi lefedettségére, a tevékenységgel elért/megcélzott partnerekre, ügyfelekre), kapcsolatrendszere (együttműködő partnerek, régiós kulcsszereplők pl. munkaügyi szervezet, önkormányzatok, kamarák, érdekképviseleti vagy releváns szakmai szervezetek).
· A támogatást igénylő humán (pl. képzettség, szakmai tapasztalat) és szervezeti kapacitásának a bemutatása (pl. infrastruktúra, módszertanok). A humán kapacitást az alábbi táblázatos, áttekinthető formában mutassa be.

	Foglalkoztatási jogviszony
	Munkaórák száma/hét

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


3.1.2. A megvalósításban részt vevő partnerek, konzorciumi tagok bemutatása

Ezen fejezetben a támogatást igénylő azon partnereinek részletes bemutatására kerül sor, amelyek aktívan részt vesznek (támogatásban részesülő konzorciumi tagok) a támogatási kérelem megvalósításában. A partnerek alapvető adminisztrációs adatai mellett részletesen be kell mutatni a partner szervezetet, a támogatási kérelem megvalósításában részt vevő, felelős szervezeti egységet, ha lehetséges, úgy a felelős vezetők megnevezésével.

A partner szervezetek bemutatása során az alábbiakra is részletesen térjen ki:

· A szervezet tevékenységi köre (kitérve a tevékenység földrajzi lefedettségére, a tevékenységgel elért/megcélzott partnerek, ügyfelek), kapcsolatrendszere (együttműködő partnerek, régiós kulcsszereplők pl. munkaügyi szervezet, önkormányzatok, kamarák, érdekképviseleti vagy releváns szakmai szervezetek).
· A támogatást igénylő humán (pl. képzettség, szakmai tapasztalat) és szervezeti kapacitásának a bemutatása (pl. infrastruktúra, módszertanok). A humán kapacitást az alábbi táblázatos, áttekinthető formában mutassa be.

3.1.3. A támogatást igénylő és partnereinek a támogatási kérelemhez kapcsolódó tapasztalatának bemutatása 

A fejezet tartalma a támogatást igénylő által korábban végrehajtott hasonló fejlesztések, támogatási kérelmek bemutatása – különös tekintettel a támogatási kérelmek eredményeire és fenntartására vonatkozóan. A tapasztalatok során a projekt menedzsmenti tapasztalatokra is térjen ki (a projekt és pénzügyi menedzser esetében a Felhívás mellékletének megfelelő önéletrajz szerint vagy a projekt és pénzügyi menedzserrel szembeni szakmai kritériumrendszer bemutatásával).

Megvalósításban együttműködő partnerek korábbi szakmai együttműködésének bemutatása, a partnerség szakmai indokai.

Ismertetni kell a már megvalósult támogatási kérelmek megvalósításának céljait (megoldandó problémák és/vagy kihasználni kívánt lehetőségek), adottságait (megvalósítás időszaka, finanszírozási forrásmegosztás, projektben ellátott feladatok), a megvalósítás mérföldköveit, az érdekelteket és célcsoportokat, a támogatási kérelmek által elért eredményeket és a már jelentkező hatásokat. 

A fejezetben nem csupán a támogatásból megvalósuló, hanem a más forrásból (önerő, hitel, stb.) történő jelentős fejlesztéseket is érdemes felsorolni. 

Szintén itt kell bemutatni, hogy a tervezett támogatási kérelemmel egy időben milyen más, lényeges fejlesztések zajlanak a szervezetnél, ezek ütemezése, erőforrásigénye milyen hatással lehet a támogatási kérelemre. 

3.2. A megvalósítás és a fenntartás szervezete 

A fejezet célja a támogatási kérelem megvalósításának szervezeti kereteinek részletes meghatározása. Az egyes feladatokat és a szükséges erőforrásokat olyan mélységig kell meghatározni, hogy világosan kirajzolódjon, hogy a szervezet milyen feladatokat lát el, ehhez milyen erőforrásokat igényel, illetve hogyan valósítja meg a partnerséget. 

A fejezetben külön ki kell térni a külső szakértők szerepére és feladataira, valamint a monitoring és kontrolling folyamatokra. 

A fejezet az alábbi témakörök köré szerveződik:

· A szervezet feladatainak (projekt menedzsment, szakmai feladatok, egyéb feladatok) ismertetése.
· A projekt megvalósítás rendelkezésre álló/rendelkezésre bocsátott humán erőforrásainak bemutatása.
· A szükséges személyi fejlesztések meghatározása.
· A személyi kompetenciák elemzése, a személyi állomány végzettségeinek, szakmai tapasztalatának és pontos feladatainak meghatározása, a becsült javadalmazás feltüntetésével.
	Projektben tervezett feladat
	Képzettség
	Szakmai tapasztalat a projektben ellátandó feladat vonatkozásában (év)

	Tervezett bruttó bér (Ft/hó)

	
	
	
	
	

	
	
	
	
	


· Azon feladatok bemutatása, amelyeket külső szakértők és/vagy szolgáltatók fognak elvégezni. A bemutatásnál térjen ki, miért az adott szakértőt tervezi bevonni a projekt megvalósításába, valamint részletesen mutassa be az ellátandó feladatot.
· Összefoglaló szervezeti ábra.
· A projekt megvalósításához szükséges infrastruktúra, kiszolgáló technikai felszerelések bemutatása.
· A monitoring és kontrolling feladatok, módszerek bemutatása és a mechanizmus működésének leírása.
· A konzorciumi partnerek, illetve a támogatásban nem részesülő együttműködő partnerek közötti együttműködés, kommunikáció, kapcsolattartás bemutatása.
· A megvalósítás és fenntartás során alkalmazott informatikai megoldások, (pl. nyilvántartási-, kommunikációs, work-flow, ellenőrzési rendszerek) bemutatása.
· Támogatásban nem részesülő együttműködő partnerek bemutatása, feladataik a projekt megvalósításában.
· A felhívás keretében támogatásban részesülők közötti együttműködésre vonatkozó javaslat bemutatása (amennyiben a felhívás előírja).
Projektmenedzsmenttel szembeni elvárások
:

A támogatást igénylőknek vállalniuk kell, hogy a projekt menedzsmentjének ellátása érdekében az alábbi személyeket a projekt teljes hossza alatt biztosítja:

· 1 fő projektmenedzser,

· 1 fő pénzügyi vezető,

· opcionálisan: 1 fő szakmai vezető.

A támogatást igénylőknek vállalniuk kell, hogy a projekt teljes időtartama alatt egy (projekt)menedzsment tapasztalatokkal is rendelkező projektmenedzsert alkalmaz munkaviszony, közalkalmazotti, közszolgálati, illetve kormánytisztviselői, jogviszony keretében, akinek munkaideje a projektben bizonyíthatóan eléri a heti 10 órát. A projektmenedzsernek felsőfokú végzettséggel és legalább 2 éves szakmai tapasztalattal kell rendelkeznie a projektmenedzsment területén.

A projekt pénzügyi végrehajtásának biztosítása érdekében a támogatást igénylőknek vállalniuk kell egy pénzügyi vezető alkalmazását munkaviszony, közalkalmazotti, közszolgálati, illetve kormánytisztviselői, jogviszony keretében, akinek munkaideje a projektben bizonyíthatóan eléri a heti 10 órát. A pénzügyi vezetőnek szakirányú felsőfokú, vagy mérlegképes könyvelői végzettséggel és 5 éves releváns szakmai, és legalább 3 éves projekttapasztalattal kell rendelkeznie.

A támogatást igénylőknek vállalniuk kell, hogy a projekt teljes időtartama alatt egy szakmai vezetőt alkalmaz munkaviszony keretében, közalkalmazotti, közszolgálati, illetve kormánytisztviselői, jogviszony keretében, akinek munkaideje a projektben bizonyíthatóan eléri a heti 20 órát A szakmai vezetőnek felsőfokú végzettséggel és legalább 3 éves szakmai tapasztalattal kell rendelkeznie.

4. A szakmai és pénzügyi megvalósítás részletes ütemezése

4.1. A tervezett fejlesztés bemutatása

A támogatási kérelem gazda által megvalósítani kívánt fejlesztés bemutatása a lentebb következő tematika alapján.

4.1.1. A megvalósulás helyszíne

A fejezetben a fejlesztések földrajzi helyszínének és a helyszín jelenlegi adottságainak bemutatása történik. Amennyiben a támogatási kérelem nem köthető földrajzi helyhez, illetve fizikai objektumhoz (pl. szervezet- vagy tartalomfejlesztés, országos hatókörű támogatási kérelmek), úgy a fejezetben csak arra kell kitérni, hogy a támogatási kérelem mely meglévő intézmény, szervezeti egység gondozásában (megnevezés, cím) fog megvalósulni. A fejezetben részletesen indokolja meg és mutassa be, hogy miért az adott földrajzi helyszínt választotta megvalósítási helyszínnek (támogatást igénylő kapcsolódása a megvalósítási helyszínhez, eddig betöltött szerepe), valamint igazolja, hogyan teljesül a felhívás Projekt területi korlátozása pontja a támogatási kérelem vonatkozásában. 
4.1.2. Az előkészítéshez és a megvalósításhoz kapcsolódó feladatok meghatározása

Ezen fejezetben a támogatási kérelem megvalósításához szükséges előzetes feltételek biztosításához szükséges, valamint az egyéb járulékos feladatokat kell ismertetni. Ebbe a körbe tartoznak a tervezési feladatok, az engedélyezési eljárások, az előzetes felmérések, célcsoport elemzések is.
4.1.3. A fejlesztés hatásainak elemzése

A gazdasági-társadalmi közvetett és közvetlen, káros vagy előnyös hatások, externáliák vizsgálata számszerűsítve kell, hogy történjen. Ha erre nincs lehetőség, akkor a várható hatásokat szövegesen kell bemutatni. A fejezet szervesen kapcsolódik a helyzetfeltáró fejezetekben bemutatott szakterület-specifikus tendenciákra, a támogatási kérelem célcsoportjainak és érintettjeinek leíráskor meghatározott csoportokhoz és a hatásterülethez, valamint az indikátorokhoz. 
a., Társadalmi és gazdasági hatások, esélyegyenlőség
Konkrét közvetlen és közvetett, negatív és pozitív hatások számszerűsített bemutatása, külön figyelemmel az érintett társadalmi célcsoportokra, valamint a hatásterületre a fentiekben meghatározottak szerint. A társadalmi és gazdasági hatások vizsgálatakor – az indikátorokon túlmenően – az alábbi hatásviselő rendszerekre gyakorolt közvetett és közvetlen hatásokat lehetséges vizsgálni: 

1. Foglalkoztatás és munkaerőpiac

2. Munkakörülmények

3. Társadalmi integráció és különleges társadalmi csoportok védelme

4. Esélyegyenlőség

5. Területi kiegyenlítődés

6. Személyhez és családhoz kötődő jogok és lehetőségek védelme

A fenti követelményrendszerben megadott szempontokon túlmenően részletesen és külön is be kell mutatni, hogy a támogatási kérelemben milyen javaslatot, vagy vállalást tesz az esélyegyenlőség érvényesítése terén. 

Amennyiben a támogatást igénylő települési önkormányzat, igazolja a helyi esélyegyenlőségi program meglétét, az egyenlő bánásmódról és az esélyegyenlőség előmozdításáról szóló 2003. évi CXXV. törvény 31 §. (6) bekezdésének megfelelően.

b., Fenntartható gazdasági működés és környezeti fenntarthatóság
Konkrét közvetlen és közvetett, negatív és pozitív hatások számszerűsített bemutatása, külön figyelemmel a környezeti elemekre, ill. azok rendszereire (talaj-föld, vizek, levegő, zaj-rezgés, természeti rendszerek, táji rendszerek, települési rendszerek – épített környezet) és a hatásterületre. A környezeti hatások vizsgálatakor – az indikátorokon túlmenően – az alábbi hatásviselő rendszerekre gyakorolt közvetett és közvetlen hatásokat lehetséges vizsgálni, amennyiben az adott támogatási kérelem tekintetében értelmezhető, különösen pl.:
1. Hulladéktermelés, hulladék-hasznosítás

2. Környezeti kockázatok megjelenése

3. Mobilitás, energia-felhasználás

A fenti követelményrendszerben megadott szempontokon túlmenően részletesen és külön is be kell mutatni, hogy a támogatási kérelemben milyen javaslatot, vagy vállalást tesz a fenntartható gazdasági működés és a környezeti fenntarthatóság érvényesítése terén. .

4.1.4. Pénzügyi terv

A fejezetnek tartalmaznia kell egy módszertani bevezetőt. Ebben ki kell térni a pénzügyi elemzés paraméterei közül legalább az alábbiakra:

· a vizsgálat időhorizontja

· a jelen felhívásban igényelt támogatás mértéke

· a saját forrás finanszírozásának módja a nem 100%-os támogatási intenzitással megvalósuló támogatási kérelmek esetébe

· a támogatást igénylő és a tevékenység jellege (vállalkozási, nem vállalkozási)

· a projekt majdani működtetőjének és fenntartójának személye

· az amortizáció kezelésének módja

· az Áfa kezelése

· az infláció kezelése

Ebben az alfejezetben kerül sor a támogatás igénylőnél az adott időszakban a támogatási kérelemmel kapcsolatban felmerülő költségek és bevételek a pénzmozgással egyidejűleg történő bemutatására összhangban a támogatási kérelemhez csatolandó cash-flow kimutatással. 

A költségeket nettó összegben kell megadni, ha a támogatás címzettje a támogatásban részesülő tevékenység vonatkozásában a jogszabályok szerint az ÁFÁ-t visszaigényelheti és bruttó összegben, ha nem igényelheti vissza az ÁFÁ-t. 

A likviditási terv számadatai és a cselekvési terv alapján kérjük a szöveges magyarázatban, a táblázatban szereplő számításokkal összhangban, részletesen bemutatni és alátámasztani a költségek időbeli felmerülését, az igényelt előleg mértékének és ütemezésének indokoltságát, a kifizetési igénylések ütemezését.

Kérjük, indokolja és igazolja a tervezett fejlesztés költséghatékonyságát.

Kérjük, költségvetési soronként, tételesen, egységár/darabszám alátámasztással indokolja a betervezett költségeket, különös tekintettel a személyi jellegű költségekre. 

A vállalt indikátor alapján részletesen mutassa be, hogy hogyan teljesül a felhívás 5.7 „Szakmai jellegű belső költségvetési korlátok” pontban szereplő költségek.

Mutassa be azon nem támogatható (vagy támogatható, de nem jelen projekt részének tekintett) tevékenységeket és azok költségvonzatát, melyeket projekten kívüli forrásból tervez megvalósítani.

Kérjük mutassa be, hogy a tervezet projekt és partnerség méretgazdaságosságát.

Kérjük ismertesse, hogy a projektjavaslatban tervezett, de nem elszámolgató tevékenység költségvonzatát és azok fedezetét. Térjen ki a fedezetet nyújtók ismertetésére.

4.1.5. Kockázatelemzés 

a., Pénzügyi kockázatok elemzése

A pénzügyi kockázatok elemzésének (érzékenységvizsgálat) célja annak meghatározása, hogyan módosítja a támogatási kérelem megvalósíthatóságát az egyes költség- (és bevételi) paramétereinek, illetve az ezekre ható főbb tényezőknek a tervezettől való eltérése. A vizsgálat célja a kritikus változók és paraméterek kiválasztása. Az elemzés során vizsgálni szükséges, hogy 

· A támogatási kérelem végrehajtásához szükséges pénzügyi erőforrások rendelkezésre állnak-e a támogatási kérelem teljes időtartama alatt. 

· A támogatási kérelem pénzügyi és szakmai ütemezése az utófinanszírozás (a pénzügyi források időbeni eltolódása) tényével számol.

· Rendelkezésre áll olyan mértékű előleg, illetve saját forrás, amely a likviditást biztosítja.

· Több részben megvalósuló támogatási kérelem esetén a folytatólagos támogatás megítéléséhez szükséges feltételek adottak és várhatóan adottak lesznek

· A fenntartási költségek biztosítottak.

Az érzékenységvizsgálat része a változók kritikus csoportjára vonatkozó forgatókönyv elemzés, amely az alapeset mellett az „optimista” és a „pesszimista” változatot vizsgálja.
b., Megvalósíthatósági és fenntarthatósági kockázatok

A kockázatelemzés során a megvalósíthatósági és fenntarthatósági kockázatok elemzésének célja a támogatási kérelem kockázatainak azonosítása, erősségük és bekövetkezésének valószínűségének meghatározása, valamint a kockázatkezelés módjának a meghatározása. A felsorolt kockázatokat szövegesen bemutatva kell meghatározni és összesíteni, és részletesen le kell írni a kockázat kezelésének módját:

· Jogi szempontok (kapcsolódó jogszabályi környezet, szabványok változása, kibocsátási határértékek változása, stb.)

· Intézményi szempontok (új szereplők belépése a folyamatba, tervezett üzemeltetői struktúra változása a vizsgált időtávon, közbeszerzés, közigazgatási átalakítás hatásai, stb.)

· Társadalmi szempontok (célcsoport érzékenyítése, közvélemény szemléletformálása, stb.)

· Szakmai szempontok (vonatkozó stratégiák változása)

· Pénzügyi-gazdasági fenntarthatósági szempontok 

· Az abszorpciós képesség alacsony voltából adódó kockázatok (pl. párhuzamosan futó támogatási kérelmek menedzselési kockázatai)

Ismertesse, hogy milyen kockázati tényezők veszélyeztethetik a projekt megvalósulását, milyen bekövetkezési valószínűséggel rendelkeznek, és milyen hatást gyakorolhatnak a projektre.

Mutassa be a kockázati tényezők mérséklésére (különösen a likviditási, közbeszerzési, engedélyeztetési, kivitelezési kockázatok vonatkozásában) tervezett intézkedéseket (a projekt megvalósításához szükséges szolgáltatások ismertetése, indoklása).

Ismertesse, hogy a pályázat megvalósításának milyen jogszabályi, ill. szakmai szempontból felmerülő akadályozó tényezői ismertek. Ismertesse az akadályozó tényezők megoldására tervezett intézkedéseket.

Kérjük, ismertesse, hogy jelen pályázat benyújtásával egy időben milyen egyéb jelentős projektet valósít meg és ezek mekkora kapacitást igényelnek.

4.1.6. Fenntartás
A fejezetben be kell mutatni azokat a támogatott tevékenységeket, amelyeket a pályázó a támogatási kérelem időtartama után is fenn fog tartani, továbbá azokat a támogatott tevékenységeket, amelyek további fenntartását, illetve továbbfejlesztését tervezi a támogatást igénylő. Ha a támogatást igénylő a támogatási kérelem ideje alatt elért eredmények hasznosítását tervezi a támogatási kérelem befejezése után, akkor azt is itt kell feltüntetnie.

A támogatást igénylőnek részleteznie kell a fenntartás/hasznosítás szervezetét, a felelős személyek, vagy tisztségviselők, továbbá a hasznosításban bevonni kívánt szervezetek megnevezésével.
Ebben a fejezetben kell bemutatnia továbbá, hogyan tervezi a jó gyakorlatok terjesztését. 

Értékelje röviden a projekteredmények fenntarthatóságának szempontjait, kitérve a pénzügyi, szakmai és szervezeti fenntarthatóságra, garanciák jelölésével.

4.2. Részletes cselekvési terv 

4.2.1. Az előkészítésének és megvalósításának részletes feladatai és ütemezése

A fejezetben kell bemutatni a támogatási kérelem előkészítését és az arra vonatkozó tényeket. Fontos, hogy a támogatási kérelem-előkészítés itt megjelölt menete reálisan tükrözze a különböző tervezési, engedélyezési folyamatok időigényét, illetve hogy az itt megjelölt előkészítési feladatok a későbbiekben megfeleljenek a támogatásra javasolt támogatási kérelemhez készítendő útvonaltervben feltüntetett információkkal. A fejezetben minden olyan tevékenységet be kell mutatni, ami a fejlesztés, támogatási kérelem megindításához szükséges, beleértve a tervezési feladatokat, az engedélyek beszerzését, az esetleges kiegészítő tervezési feladatokat, a közbeszerzési feladatokat. A különböző tervezési-előkészítési fázisokat tevékenységekre és tevékenység (rész)elemekre lebontva, negyedéves ütemezéssel Gantt-diagrammban kell bemutatni a Felhívás melléklete szerint, a különböző feladatokat szövegesen is le kell írni, világosan megjelölve, hogy az adott tevékenységeknél milyen konkrét kimeneteket, milyen határidővel tervez megvalósítani (pl. célcsoport előzetes igényfelmérése, határidő: 2015. december 31.). 

Az előkészítés ütemezését legalább az alábbi részletezettséggel, a támogatási kérelem megvalósításának tevékenységei és elemei szerint kell megadni, a támogatást igénylő igény szerint azonban további feladatokat is azonosíthat:

· Tervezési feladatok és ütemezésük

· Engedélyeztetési folyamatok és ütemezésük

· A közbeszerzési feladatok és ütemezésük
Ebben a fejezetben a támogatási kérelem megvalósításának lépéseit kell részletesen bemutatni. A támogatási kérelem lépéseinek azonosítását a meghatározott tevékenységek és tevékenység (rész)elemek további, az előkészítési feladatokkal összhangban lévő részletezettséggel kell elvégezni. Pontosan meg kell határozni, hogy az adott tevékenységek megvalósításának milyen részfeladatai vannak, és ezek milyen határidővel teljesíthetők (pl. képzési támogatási kérelmek esetében: a célcsoport bevonásának határideje: 2015. június 30.; a képzések elindításának határideje: 2015. szeptember 1.).

A tervezési-előkészítési és a megvalósítási feladatok beazonosítását és ütemezését a támogatási kérelemhez csatolandó Cselekvési ütemterv – negyedéves bontásban (Projekt szinten és Részprojektenként) című dokumentumban kell megadni.
	Feladat megnevezése


	Feladat negyedéves ütemezése

	
	2015
	2016
	2017
	2018

	
	1.
	2.

	4.
	1.
	2.
	3.

5. a nyilvánosság biztosítása, kommunikációs tevékenység

A támogatási kérelem keretében megvalósuló kommunikációs tevékenység célja, hogy a támogatási kérelmet és annak eredményeit minél többen megismerjék, a kommunikációs eszközök segítségével a támogatást igénylő minél szélesebb körű tájékoztatást nyújtson a szakmai nyilvánosság, a döntéshozók és a célcsoportok számára a megvalósult fejlesztésekről, és arról a tényről, hogy EU támogatásból valósult meg a támogatási kérelem. A kommunikációs terv tehát a támogatási kérelemre vonatkozik.

5.1. A kommunikációs tevékenységek összefoglaló leírása

A fejezetben a tájékoztatási kötelezettségeknek megfelelő tevékenységeket, továbbá az azokon túlmutató kommunikációs elképzeléseket kell bemutatni. 

A fejezetnek arra kérdésre kell választ adnia, hogy a támogatást igénylő miként kíván eleget tenni a tájékoztatással és nyilvánossággal kapcsolatos kötelezettségeinek, figyelemmel a következő eszközök alkalmazására: emléktábla, sajtó-hirdetés, sajtótájékoztató, újságcikk, esettanulmány, konferencia, fórum, előadás, prospektus, honlap, hírlevél, stb.

5.2. A célcsoportok és az érintettek kommunikációs szempontú elemzése, kommunikációs üzenetek megfogalmazása

A fejezetben a közvetlen és közvetett célcsoportok, valamint az érintettek a támogatási kérelemhez fűződő, kommunikációs szempontú értékelését kell megadni. Elemezni kell, hogy az egyes csoportok részéről milyen reakciók várhatók, és be kell mutatni, hogy a támogatást igénylő szempontjából milyen kommunikációs célok biztosítják az egyes csoportok kedvező reakcióit.

A fejezetben minden közvetlen célcsoport számára olyan üzenetet kell megfogalmazni, amely a támogatási kérelem elismertségét és megismerhetőségét javítja. 

5.3. Kommunikációs eszközök azonosítása

A fejezetben be kell azonosítani a közvetlen célcsoportokhoz és célokhoz leginkább illeszkedő kommunikációs eszközöket és csatornákat, és azokat elemezve meg kell határozni, hogy melyekkel érhető el a legnagyobb eredmény az adott célcsoport vagy cél elérése érdekében (pl. reklám, tudatformálás, lakossági képzések, személyes kapcsolattartás, ügyfélszolgálat, stb.).

5.4. Kommunikációs ütemterv

A kommunikációs ütemtervben az alábbi táblázatos formában meg kell határozni a kommunikációs feladatokat, eszközöket, csatornákat, illetve az elérendő célcsoportot és a kommunikáció ütemezését.

	Időpont
	Feladat
	Cél
	Célcsoport
	Eszköz
	Szereplők

	
	
	
	
	
	

	
	
	
	
	
	

	
	
	
	
	
	


6. Tervezést segítő javaslatok - Paktumok fenntartható működésének erősítése

6.1.1. Szakmai fenntarthatóság

A 2014-2020-as időszakban létrehozandó és támogatandó paktumok hátrányos helyzetű álláskeresőkre koncentráló kínálatorientált megközelítése alapvetően megváltozik, hiszen a TOP szerint is a vállalkozói, foglalkoztatói igényekből, azaz a keresletből kell kiindulni. Ezáltal a jövő paktumai a foglalkoztatás-fejlesztés mellett a gazdaság fejlesztését is szolgálják főként a megfelelő humánerőforrás biztosításával (természetesen a továbbiakban is kiemelt cél marad az elérhető állásokra az álláskeresőket felkészíteni).

A helyi és megyei paktum menedzsmentek, és partnerségek folyamatos működtetése, fejlesztése hosszú távon megalapozza az eredményeket hozó sikeres együttműködéseket, a helyi gazdaság- és foglalkoztatás-fejlesztés új mechanizmusának kialakítását. Ebben a munkában fontos a Leader csoportokkal való együttműködés, adott esetben a velük való integrált vidéki gazdaságfejlesztési hálózat és menedzsment működtetése.

A komplex munkaerő-piaci beavatkozásokat is célzó paktum projektek keretében össze kell kapcsolni a különböző készségfejlesztő, életvezetési, szociális, oktatási, képzési és foglalkoztatási szolgáltatásokat. Az érintett szolgáltatók együttműködésében (felnőttképzők, munkaügyi szervezet, szociális, gyermekjóléti és civil szolgáltatók, FIP pontok stb.) egyéni fejlesztési terveket készíteni és végrehajtani, amelyek kiinduló pontja, hogy hova szeretne eljutni az egyén, illetve milyen reális célok tűzhetőek ki. A konkrét munkalehetőségekből kell kiindulni, és ezek kihasználása érdekében kell felvonultatni a rendelkezésre álló eszköztárat. A fejlesztési tervek kidolgozását ideális esetben a leendő munkáltató bevonásával és jóváhagyásával kell elkészíteni.

A munkaerőpiacon hátrányos helyzetű emberek, csoportok számára fontos státuszuk pontos meghatározása, állapotuk szakszerű rögzítése. Ezt követően kerülhet sor a velük egyetértésben az egyénre szabott kivezető út megtervezésére, speciális támogató, fejlesztő eszközök, programok igénybevételével. 

A humán szolgáltatások segítségével fel kell térképezni munkavállalásukat eddig akadályozó tényezőit (szociális helyzet, családi problémák stb.) és meg kell határolni számukra megfelelő, érdeklődésüket felkeltő kitörési pontokat, tennivalókat. Az ezekre alapozó fejlesztési programok komplexitása abban rejlik, hogy egyrészt átfogja az egyén személyiségének fejlesztését, valamint a támogató eszközök akár egyidejű alkalmazását is. 

A munkavégzés keretén belül történő kompetenciafejlesztés (pl.: pontosság, együttműködő készség, kulturált viselkedés, kommunikáció stb.) a nemzetközi kapcsolatok alapján sikeres útnak bizonyult. Ebben a folyamatban nagyon fontos a munkavállaló számára az elsajátítandó szakma megszerettetése. Ez a fejlesztő folyamat szolgáltat kellő alapot az egyén számára a képzés útján elsajátítható tudás megszerzésére. A cél a munkaerő-piaci szempontból releváns szakképzettség megszerzése, vagy elavult szakmai tudás felfrissítése. Az előzőekben ismertetett fejlesztési folyamat sikeres megtörténte után az egyén jó eséllyel közvetíthetővé válik az elsődleges munkaerőpiacra, elhelyezkedési esélyei jelentősen növelhetők. Tovább növelhetők az esélyek a sikeres elhelyezkedést szolgáló, különböző álláskeresési technikák elsajátításával is. A komplex fejlesztési program tartalmazhat olyan szolgáltatásokat, amelyek segítik az egyén beilleszkedését az adott munkahelyen.

Javasolt tevékenységek:

· Térségi munkahelyteremtő beruházások azonosítása a helyi partneri körének segítségével (piaci alapon megvalósuló beruházási projektek, GINOP, TOP, VP stb. által támogatott projektek), majd a kapcsolatfelvételt követően a munkaerőigények felmérése (tervezett létszám, szakmák szerinti bontás, munkakörök, kompetencia igények, egyéb munkaadói elvárások)

· Térségi meglévő, kielégítetlen munkaerőigények feltérképezése (tervezett létszám, szakmák szerinti bontás, munkakörök, kompetencia igények, egyéb munkaadói elvárások)

· Toborzás, kiválasztás

· Elsődleges diagnózis, az egyén élethelyzetének tényszerű felmérése

· Motivációs tréning (csoportos)

· Teljes körű diagnózis készítése egyénenként (munkapálya tanácsadás keretében az illető kompetencia-készletet, szociális, mentális munkaerő-piaci szükségletet). 

· Szükség esetén kapcsolódó szolgáltatások biztosítása (pl.: életvezetési, pszichológiai, rehabilitációs és szociális tanácsadás, családtagok részére nyújtott szolgáltatások)

· Az egyénre szóló lehetséges fejlesztési alternatívák meghatározása a munkaerő-piaci realitások függvényében.  Kapcsolódó szolgáltatások alkalmazása szükség esetén (pl.: pszichológiai alkalmassági vizsgálatok, szociális szolgáltatások igénybevétele.)

· Egyéni cselekvési terv elkészítése a leendő munkáltatók bevonásával, igényeik figyelembevételével

· Felzárkóztató képzések (szükség esetén)

· Szakképzés és gyakorlati foglalkoztatás biztosítása mentori kíséréssel lehetőleg a leendő munkáltatónál

· Igény esetén álláskeresési tanácsadás (egyéni vagy csoportos)

· Elhelyezkedés segítése (közvetítés, mentori kísérés, munkába járás megtervezése a munkaadók és önkormányzatok együttműködésével stb.)

· Beilleszkedést és munkában maradást segítő mentori kísérés
.

6.1.2. Pénzügyi fenntarthatóság

A TOP paktumos konstrukció elindításával egy évtizedes hiányt pótol a kormányzat, hiszen első alkalommal válik lehetővé, hogy egy programon belül megvalósulhat 

1) a menedzsment, partnerség támogatása, 

2) komplex munkaerő-piaci projekt részek megvalósítása 

A TOP-ban elérhető közel 100 mrd-os nagyságrendű forrás elegendő alapot ad a fenntartható működéshez.

A paktum forráskoordinációs tevékenysége révén további ágazati OP forrásokat, és befektetői forrásokat lehet az adott térségbe, megyébe vonzani a gazdaság- és foglalkoztatás-fejlesztés céljaira. Ez a tevékenység egyben javítja az EU-s források hatékonyságát is a felhasználásban.

Ezeket egészíthetik ki a helyi partnerek anyagi és természetbeni hozzájárulásai (pl. önkormányzati pénzügyi támogatás, épületek).

6.1.3. Jogi, szervezeti fenntarthatóság

Mind a megyei, mind a helyi paktum esetében a konzorciumi formát javasoljuk alkalmazni. Ez különbözik a pályázói konzorciumtól (projekt-tagság/projektszervezet), mivel az szűkebb, tekintve, hogy csak a támogatott partnerekre terjed ki, a paktum konzorciumi megállapodást minden tag aláírná .A sztenderdekkel összhangban 25-30 főben célszerű meghatározni a paktum-tagságot/projektszervezet, mely a partnerség működtetésével és nem a projekt menedzsmentjével foglalkozik. 

6.1.4. A paktumszervezetre vonatkozó szempontok:

A megyei paktum paktum szervezetét menedzsment platformként értelmezhető, amelyhez a konzorciumi forma a legjobb megoldás, amelyben rögzíteni lehet hosszú távon a tagok felelősségeit, tevékenységi körét, és több kötelezettséggel jár, mint egy általános együttműködési megállapodás, amit az eddigi hazai paktumoknál alkalmaztak. A megyei paktumban csak olyan szervezetek vehetnek részt, akik a kitűzött célok teljesítéséhez kapcsolódó szolgáltatási profillal, hatáskörrel, megfelelő humán és szervezeti háttérrel rendelkeznek (potyautas partnereket el kell kerülni), és motiváltak a közös munkában. A vállalkozások a megyei paktumnak haszonélvezői lesznek, de közvetlen tagságot nem vállalhatnak csak érdekképviseleteken keresztül. A konzorcium egy meghatározott cél érdekében együttműködő szervezeteket takar. Az együttműködő felek érdekeltek az adott cél megvalósulásában. A tagok megállapodnak bizonyos szabályok betartásában, melyeket írásban is rögzítenek. A konzorcium alapulásakor kijelölik annak vezetőjét, valamint eldöntik, hogy alakítanak-e önálló jogi személyt a konzorcium menedzsmentje számára. Másik alternatíva, hogy megbíznak egy tag szervezetet a menedzsment feladatra. Az együttműködés időhorizontja rugalmas, attól függ, hogy a kitűzött cél eléréséhez mennyi időre van szükség.

A konzorcium megállapodásának tartalmaznia kell a következő elemeket:

· résztvevő partnerek

· a konzorcium céljai

· miben működnek együtt

· jogi személyt alakítanak, vagy külső partnert kérnek fel a működtetésre

· költségek megosztása

· felelősök kijelölése

Helyi paktumok esetében a paktum szervezeti és jogi keretek létrehozásakor szélesebb körű (min. 15 fős) partnerséget szükséges létrehozni valamennyi releváns szervezet bevonásával, viszont kerülni kell a kezelhetetlenül nagy létszámú paktumok partnerségek létrehozását. A paktum az együttműködő partnerek aláírásával jön létre (együttműködési megállapodás).

A paktum partnerség alkotja a Fórumot. A partnerség vezetésére Irányító Csoportot szükséges létrehozni, amely reprezentálja a partnerséget. 

A menedzsment szervezet kialakításánál több lehetőséget érdemes megvizsgálni.

1) Ki lehet jelölni egy szakmailag, szervezetileg felkészült, lehetőleg önkormányzati többségi tulajdonú meglévő szervezetet (ezen kívül a helyi Leader szervezet is alkalmas lehet a funkció betöltésére).
2) A paktum partnerség tagjai, illetve vezetői dönthetnek úgy, hogy a menedzsment feladatok ellátása érdekében önálló céget hoznak létre.

Ennek egyik formája lehet az többségi önkormányzati tulajdonú non profit kft., amelynél a paktum Irányító Csoportja a társaság felügyelő bizottságaként működhetne, így biztosított lenne a paktum tagok érdekeinek érvényesítése is. A teljes paktum tagsággal szemben jogi értelemben nem tartozik beszámolási kötelezettséggel a társaság, de alapvetően a paktum tagsága, így az egyes tagok céljai érdekében tevékenykedik. Tevékenységéről beszámol a Foglalkoztatási Fórum üléseken. 

Fontos szem előtt tartani, hogy a társaság ne csak az alapító tagok számára nyújtson szolgáltatásokat (hiszen általuk jön létre, ők biztosítják a működését), hanem az alapítói körön kívüli tagság is részt vegyen a kezdeményezésekben.

3) További lehetőség egyesület alakítása, és az egyesületi működési forma jól megfeleltethető a paktum szervezeti rendszerének:

	Paktum szervezetrendszere
	Egyesület

	Irányító Csoport elnöke és társelnöke
	Elnök és helyettese

	Paktum menedzser és szakmai munkatársak
	Titkár és egyéb alkalmazottak

	Irányító Csoport 
	Elnökség

	Foglalkoztatási Fórum
	Közgyűlés


Egyértelmű előnye, hogy megfelelő alapszabály kidolgozásával jogi értelmet ad a szándéknyilatkozatnak tekinthető paktum együttműködési megállapodásnak. A tagok felelősséget vállalnak az egyesület működéséért, és éves tagdíjat is fizetnek. 

Az elnökség, illetve az elnök munkajogi értelemben is jogosult a paktum menedzsment munkájának irányítására és ellenőrzésére. Hátránya, hogy újabb működési kiadások merülnek fel, illetve a partnerség sokszínűsége és a partnerek magas számra miatt nehezen működtethető.

7. Tervezést segítő javaslatok – Paktumok, foglalkoztatási megállapodás sztenderdjei
 

A sztenderdek célja a partnerség vizsgálata és minősítése, annak érdekében, hogy a partnerség minimálisan és optimálisan szakmailag elfogadott és uniós forrásokból is támogatható foglalkoztatási paktumnak minősül-e, másrészt a jövőre nézve segítséget, iránymutatást adjon a foglalkoztatási paktumok hosszú távú fenntartható működéséhez, a megalapozott szakmai együttműködés tartalmának és követelményrendszerének kialakításához, mindez egyúttal alapja lehet egyfajta akkreditációnak és minőségbiztosításnak.

A foglalkoztatási partnerség működésébe beépített időközi (belső, vagy külső) értékelés jelentősen elősegíti az elszámoltathatóságot, demonstrálja közpénzek hasznos elköltését, és segíti, hogy azokat a kezdeményezéseket támogassák, amelyek legnagyobb hozzáadott értékkel rendelkeznek.

Sztenderdek alkalmazásának céljai:

· Erősítsék meg a helyi foglalkoztatáspolitikát az együttműködések tudatosításával, elmélyítésével, aktív résztvevői kör szélesítésével

· Fejlődjön a paktum menedzsment szervezetek és paktum partnerségek szervezeti kultúrája, átlátható módon biztosítsák szolgáltatásuk minőségét, hatékonyságát, és az ügyfelek, partnerek útját a partnerségi folyamatokban.

· Alkalmazásuk egy stabil, hatékony, összehasonlítható és kiszámítható minőséget nyújtó szolgáltatási rendszert teremtsen meg (a működési támogatások és a program alapú EU-s finanszírozások bemeneti és projekt kimeneti feltételeként is alkalmazhatóan).

Fontos kiemelni, hogy a minősítés (minimum sztenderdek) a paktumra, ill. a paktum-szervezetre vonatkozik és nem a projekt-szervezetre.

7.1.1. Minimum sztenderdek bemutatása

1. Partnerségi követelmények: 

· Az adott szintű foglalkoztatási partnerség összetétele, teljessége, bővítési lehetőségek, a helyi/térségi együttműködések szervezése, a paktum partnerség működési hatóköre, feltételei, fenntarthatósága

A foglalkoztatási paktumok az Európai Unióban különböző kezdeményezések sokrétű képét mutatják. Ez azt jelenti, hogy minden megállapodás speciális, a helyi sajátosságok szerint alakul ki, hiszen a követendő stratégiát a helyi szükségletek, a helyi szereplők és szakértők bevonásával készített elemzések alapozzák meg.

Ezért a paktum partnerségi minimum követelményeknél figyelembe kell venni, hogy az Unióban paktum téren előttünk járó országoknál sincs kizárólagos üdvözítő recept, ezért csak a leggyakoribb résztvevők határozhatók meg. Ezek pedig a területileg illetékes önkormányzatok, a megyei munkaügyi szervezetek, a munkaadók képviselői (kamarák, szövetségek), a munkavállalók képviselői (szakszervezetek), a képző intézmények, a civil szervezetek, a foglalkoztató cégek, vállalkozások, a non-profit és közigazgatási foglalkoztatók részvétele.

A helyi foglalkoztatási partnerség formailag mindig az együttműködési megállapodás aláírásával jön létre. Az együttműködési megállapodás egy olyan dokumentum, amely rögzíti a helyi partnerségben kooperálni szándékozók együttműködési akaratát. Ez egy olyan keret-megállapodás, amely tartalmazza azokat a legfontosabb célkitűzéseket és szervezeti formákat, amelyek mentén a partnerek együttműködnek. Az együttműködési megállapodás előkészítése egy hosszabb időszakot (kb. 3-6 hónapot) igényel. Mindenképpen szükség van néhány találkozóra (workshopokra), ahol a partnerség formai kereteit elő lehet készíteni. 

A foglalkoztatási partnerségek célja egy széles körű térségi vagy helyi partnerség megszervezése azzal a céllal, hogy azonosítsák a térség foglalkoztatási szempontból eredő problémáit és mozgósítsanak minden rendelkezésre álló erőforrást egy integrált közös intézkedési stratégia kialakítása és megvalósítása érdekében. Ezt annak az érdekében teszik, hogy fejlesszék a munkahely-teremtést célzó intézkedések koordinációját és egységesítését, valamint valósítsanak meg példaértékű akciókat és intézkedéseket a foglalkoztatás ösztönzése érdekében.

A fentieknek megfelelően a foglalkoztatási paktumoknak, a következő kulcsszereplőknek kell részt venniük a minimum követelményeknek való megfeleléshez:

A helyi paktumok esetében: javasolt minimum 15 tagszervezettel

· minimum a székhely település önkormányzata, illetve további önkormányzatok

· Megyei Kormányhivatalok Munkaügyi szervezeti egységei

· Képzőintézmények 

· Vállalkozások, egyéb munkáltatók, melyek a támogatási kérelem benyújtásakor a projektbe bevont hátrányos helyzetű munkanélküliek foglalkoztatását a konzorciumi megállapodás aláírásával vállalják. 

· Azon társulások, fejlesztési és egyéb szolgáltató szervezetek, melyek az adott térség fejlesztésének céljának elérésért dolgoznak (pl. vidékfejlesztési HACS, önkormányzati társulások, munkaerőpiaci szolgáltatók, HVK, helyi ipartestületek)

· Civil szervezetek

· Egyházak

· Kisebbségi önkormányzatok

· Szociális szövetkezetek  

A megyei paktumok esetében: Javasolt min. 25 - max. 30 tagszervezettel

· Megyei Kormányhivatalok Munkaügyi szervezeti egységei

· Megyei önkormányzatok  

· Megyei kereskedelmi és iparkamarák   

· Az adott megyében lévő megyei jogú város(ok) önkormányzatai  

· A megyei munkaadói és munkavállalói érdekképviseletek 

· A megyei civil és non-profit szféra, szociális szövetkezetek, kisebbségi önkormányzatok képviselői

· Megyei agrárkamarák

· Jelentősebb szakképző intézmények, felnőtt- és egyéb képzők, felsőoktatási intézmények, kutatóhelyek

· Területfejlesztési és innovációs ügynökségek, gazdaságfejlesztési szervezetek (pl. HVK)

· Munkaerőpiaci szolgáltatásokat nyújtó nonprofit szervezetek

· Megyén belül működő foglalkoztatási paktumok képviselői

· Megyei HACS-ok képviselője

· Jövőkép és stratégia készítése, illetve megléte

a. A közös stratégia kialakítása kapcsán fontos, hogy a foglalkoztatási partnerségnek világosan meghatározott céljai legyenek, a partnerség valamennyi lényeges szereplő részvétele dokumentált legyen a paktum stratégiájának kialakításában, a közösen kialakított stratégia következik-e a problémaelemzésből és egy hosszú távú foglalkoztatáspolitikai stratégiát követ-e? Ennek megerősítése a partnerek részéről aláírásukkal megtörtént-e? - A stratégia megvalósítása során tervezett intézkedések mennyire konzisztensek egymással?

b. A közös paktum stratégia kialakításának megvolt-a szükséges módszertani megalapozása? (szakmai műhelymunkák, a dokumentumok társadalmi vitára bocsátása, a partnerségi megállapodás aláírását követően foglalkoztatási partnerségi Fórumok szervezése a széles körű nyilvánosság biztosítása céljából)

A közös foglalkoztatási stratégia minimum elemei helyi paktumoknál:

· térségi foglalkoztatási helyzetfeltárás, SWOT és helyzetelemzés

· jövőkép, célrendszer és fejlesztési prioritások

· térségi Foglalkoztatási Stratégia, horizontális szempontok érvényesítése

· a partnerek által aláírt paktum-megállapodás

· a Stratégiához kapcsolódó Akciótervben foglalt 3 éves terv.

· a foglalkoztatási Stratégiához illeszkedő operatív projekttervek (minimum 3 db)

További kötelező dokumentumok:

· a paktum Irányító Csoport és a Foglalkoztatási Fórum működési szabályzata,

· az Irányító Csoport éves munkaterve

· a paktum menedzsment szervezetének éves munka- és költségterve 

A közös foglalkoztatási stratégia minimum elemei megyei paktumoknál:

· Megyei helyzetfeltárás, SWOT és helyzetelemzés

· Jövőkép, célrendszer és fejlesztési prioritások

· Megyei Foglalkoztatási Stratégia, horizontális szempontok érvényesítése

· A partnerek által aláírt paktum keret megállapodás, küldetésnyilatkozat

· A megyei foglalkoztatási stratégiához illeszkedő kidolgozott operatív projekttervek (minimum 5 db)

További kötelező dokumentumok:

· a megyei foglalkoztatási paktum Irányító Csoport működési szabályzata,

· a megyei paktum Irányító Csoport éves munkaterve

· a paktum menedzsment szervezetének éves munka- és költségterve 

· Jövőkép és stratégia készítése, illetve megléte

2. Szolgáltatatási követelmények:

· Paktum tevékenységek, paktumszolgáltatások
A foglalkoztatási paktum szolgáltatások lényege, hogy a térség munkaadói és munkavállalói szükségleteinek kielégítése megtörténjen, az abban való közreműködéssel kapcsolatban az értékátadási (tudás, probléma-megoldás, erőforrás, lehetőség biztosítása stb.) folyamat megvalósuljon, melyben az igénybevevő is részt vesz. A szolgáltatások igénybevevői felé egyfajta jogviszony jön létre, amelyre megfelelő jogi, szakmai és egyéb szabályok vonatkoznak. 

· A menedzsment szervezet, menedzsment kapacitások megléte

A paktum menedzsment tevékenysége, mint szolgáltatás a (térségi) gazdaság működésének része, a szolgáltató és az igénybevevő között jogviszony jön létre, ezért szabályozni kell a szolgáltatásnyújtás különböző követelményeit, feltételeit. 

A paktum menedzsment szolgáltatásainak megszervezés egy ciklikus folyamat, ami a szükséglet feltárásával és elemzésével indul és a szolgáltatási folyamat megtervezése, szolgáltatás értelmezése, meghatározása követi. 

Közben vizsgálni kell a megvalósíthatóságot és meg kell határozni a szolgáltatás nyújtás technikai és pénzügyi feltételeit, jogi keretei. A későbbiekben aztán a szolgáltatásnyújtás minőségi feltételeinek, követelményeinek meghatározása, valamint a paktum szolgáltatás-továbbfejlesztésének tervezése is meg kell, hogy történjen. 

3. Működési követelmények:

· Technikai feltételek megléte, biztosítása

· A szervezeti működés szintjeinek elkülönülése és együttműködése

· A belső és külső kommunikációs tevékenységek

· A működés rövid távú akcióterve, éves munkaterve és költségvetése

· A paktumműködés monitoringja 

· Értékelési rend megléte (pl. önértékelés) a működés minőségének fejlesztése érdekében

Minden stratégia annyit ér, amennyit megvalósítanak belőle. Ez a foglalkoztatási paktumok esetében is érvényes, hogy a partnerszervezetek által aláírt együttműködési megállapodásban foglalt közös küldetés megvalósul-e, az a működési feltételek megteremtésén múlik. 

A különböző érdekekkel rendelkező partnerek erőforrásokat kell, hogy biztosítsanak a közös célok elérése érdekében, ezért kölcsönös megállapodást kötnek arról, hogy az egyes partnerek hogyan fogják rendelkezésre bocsátani erőforrásukat a közös célokért, és hogyan értesítik egymást a meghozott döntésekről. Így ez a tevékenységek közös tervezését és a végrehajtásról való értesítést jelenti. Nehezen mérhető az, hogy az egyes partnerek mennyi hozzáadott értéket visznek az együttműködésbe, mivel a paktum résztvevői nem csak pénzügyi, hanem szakmai és egyéb inputokat is (pl. elhelyezés, irodatechnika, kommunikációs felületek) biztosítanak a projektekhez. 

Az viszont kimutatható, hogy az együttműködési megállapodást aláírók közül hányan aktív résztvevői a paktumnak. Ebből a szempontból a társadalmi tőke dinamizálása is fontos, mert ezzel arányosan nő a partnerek hozzáadott értéke is. 

A partnerség által megalkotott működési szabályok tartalmazzák a menedzsment szervezettel kapcsolatos létrehozási és működtetési előírásokat, amelyek kitérnek a személyzettel és a technika háttérrel kapcsolatos előírásokra, az ellátandó feladatokra, nyújtandó szolgáltatásokra, a kialakítandó információáramlásra, valamint a minőségi rendszerre.

A Paktum minimum a helyi paktumok esetében:

· felelős menedzsment szervezet kijelölése az Irányító Csoport által

· a menedzsment szervezet nem önálló jogi személy, ezért a működési rendjének szabályozását és az irányítói jogok gyakorlását delegálni kell valamely szervezetre az alapító dokumentumokban

· minimum egy fő, felsőfokú végzettségű, min. 2 éves releváns tapasztalattal rendelkező alkalmazott

· önálló irodahelyiség funkcionális bútorzattal és a közös szociális helyiségek használatának biztosítása

· Internet eléréssel rendelkező biztonságos számítógép jogtiszta irodai alkalmazásokkal és nyomtatási/szkennelési lehetőséggel

· vezetékes vagy mobil telefonhasználat, irodaszerek biztosítása

· paktum honlap kialakítása és a szerkesztőségi rendszer használatának biztosítása

· belső és külső hírlevél rendszer és közös dokumentumtár a honlaphoz kapcsolódóan

· az elkészített paktum stratégiához kapcsolódóan kialakított rövid távú működési akcióterv, a partnerség által elfogadott éves munkaterv és költségvetés

· a paktum működés monitoring folyamatának leírása és az értékelési rendet szabályozó kézikönyv megléte. 

A Paktum minimum a megyei paktumok esetében:

· felelős menedzsment szervezet kijelölése az Irányító Csoport által

· minimum két fő felsőfokú végzettségű, min. 2 éves releváns tapasztalattal rendelkező alkalmazott (legalább 1 főállású és 1 részmunkaidős)

· legalább 20 m2-es önálló irodahelyiség funkcionális bútorzattal és a közös szociális helyiségek használatának biztosítása

· Internet eléréssel rendelkező biztonságos számítógépek jogtiszta irodai alkalmazásokkal és nyomtatási/szkennelési lehetőséggel

· vezetékes vagy mobil telefonhasználat, irodaszerek biztosítása

· megyei paktum koordinációs honlap kialakítása és a szerkesztőségi rendszer használatának biztosítása

· belső és külső hírlevél rendszer és közös dokumentumtár a honlaphoz kapcsolódóan

· a nyilvánossághoz és belső/külső kommunikációs tevékenységekhez deklarálni kell a partnerek által rendelkezésre bocsátott erőforrásokat

· a megyei gazdaságfejlesztési programhoz és az elkészített paktum stratégiához kapcsolódóan kialakított rövid távú működési akcióterv, a partnerség által elfogadott éves munkaterv és költségvetés

· a paktum működés monitoring folyamatának leírása és az értékelési rendet szabályozó kézikönyv megléte. 

� Közszféra szervezetekre vonatkozó speciális előírások:


A megyei jogú város, a megyei önkormányzat és a kormányhivatal a közreműködést csak saját alkalmazásában álló munkatárssal oldhatja meg.


A települési önkormányzat és a közszféra szervezet a megyei jogú város, a megyei önkormányzat és a kormányhivatal közreműködésének költségét a saját projektmenedzsment költségei között számolja el. 


� Készült az Országos Foglalkoztatási Közhasznú Nonprofit Kft. TÁMOP-1.4.7-12/1-2012-0001 „FoglalkoztaTárs - Társ a foglalkoztatásban” című kiemelt projektjének keretében, munkaanyag


� A már elhelyezkedett álláskereső esetében a munkáltatónál történő képzések az állami támogatás szabályai szerint támogathatóak.


� A már elhelyezkedett álláskereső esetében a munkáltatónál történő képzések az állami támogatás szabályai szerint támogathatóak..


� Készült az Országos Foglalkoztatási Közhasznú Nonprofit Kft. TÁMOP-1.4.7-12/1-2012-0001 „FoglalkoztaTárs - Társ a foglalkoztatásban” című kiemelt projektjének keretében, munkaanyag

